b'\n_START_ARTICLE_\nVelika nagrada vzhodnih ZDA 1988\n_START_SECTION_\nKvalifikacije\n_START_PARAGRAPH_\nAyrton Senna je dosegel \xc5\xa1esti zaporedni in svoj dvaindvajseti najbolj\xc5\xa1i \xc5\xa1tartni polo\xc5\xbeaj v karieri. Drugo in tretje mesto pa sta osvojil Ferrarijeva dirka\xc4\x8da Gerhard Berger in Michele Alboreto, Alain Prost pa je bil tokrat \xc4\x8detrti. V tretjo \xc5\xa1tartno vrsto pa sta se uvrstila Thierry Boutsen z Benettonom in Nigel Mansell z Williamsom.\n_START_SECTION_\nDirka\n_START_PARAGRAPH_\nPred 61.000 gledalci je Senna na \xc5\xa1tartu povedel, nato sta se zvrstita Ferrarija Bergerja in Alboreto, Prost pa je zadr\xc5\xbeal \xc4\x8detrto mesto. \xc5\xa0tiri kroge so vozili zelo skupaj, nato pa je Senna za\xc4\x8del be\xc5\xbeati in je imel po koncu \xc4\x8detrtega kroga \xc5\xbee dve sekundi prednosti. V petem krogu je Prost prehitel Alboreta, le krog kasneje pa \xc5\xa1e Bergerja, toda Senna je imel \xc5\xbee prednost \xc5\xa1estih sekund. V sedmem krogu je Boutsen, ki je tudi \xc5\xbee prehitel Alboreta, napadel \xc5\xa1e Bergerja in tr\xc4\x8dil v Avstrijca, tako da je moral le-ta odstopiti. Le dva kroga kasneje pa je drugi dirka\xc4\x8d Benettona Alessandro Nannini \xc5\xbeelel po notranji strani prehiteti Alboreta, ki ga je zaprl, in dirka\xc4\x8d Ferrarija se je zavrtel, izgubil nekaj mest in moral na postanek v bokse. Izgledalo je \xc5\xbee, da jo je Benetton Nanninija odnesel brez po\xc5\xa1kodb, toda v petnajstem krogu je zapeljal v bokse s po\xc5\xa1kodovanim vzmetenjem in zavornim sistemom, slednje ni bila posledica tr\xc4\x8denje, ampak je imel Alboreto te\xc5\xbeave z zavorami \xc5\xbee od prvih krogov, to te\xc5\xbeavo pa je tudi okrivil kot razlog za tr\xc4\x8denje. Senna je imel osem sekund prednosti pred Prostom, ki se je boril z delno okvarjenim menjalnikom. Po dirki je povedal, da je imel najve\xc4\x8d te\xc5\xbeav s prestavljanjem iz \xc4\x8detrte v peto prestavo, ki jo je zgre\xc5\xa1il vsaj enkrat vsak krog. Zaradi nekaj odstopov v ospredju se je Nigel Mansell prebil na \xc4\x8detrto mesto, toda zaradi visoke temperature in te\xc5\xbeav s pregrevanjem motorja v vsej dosedanji sezoni, je \xc5\xbee v devetnajstem krogu odstopil zaradi okvare motorja. Njegov mo\xc5\xa1tveni kolega Riccardo Patrese pa v sedemindvajsetem krogu zaradi identi\xc4\x8dne okvare, svoj dirkalnik je parkiral ob stezi tik za Mansellovim. Pierluigi Martini, ki je prvi\xc4\x8d po treh letih spet dirkal, se je prebil \xc5\xbee do petega mesta, po tem ko je v petintridesetem krogu Mauricio Gugelmin odstopil, v \xc5\xa1estin\xc5\xa1tiridesetem krogu pa je odstopil \xc5\xa1e Alboreto. Toda Jonathan Palmer s Tyrrellom, ki je moral zaradi tr\xc4\x8denja z Oscarjem Larraurijem \xc5\xbee v prvem krogu na menjavo nosu dirkalnika in se je nato prebijal nazaj v ospredje, je bil v zadnjem delu dirke najhitrej\xc5\xa1i dirka\xc4\x8d na stezi. V eni svojih najbolj\xc5\xa1ih predstav je Palmer v zadnjem delu uspel prehiteti Martinija in se prebiti na peto mesto. Senna je zmagal z vodstvom od \xc5\xa1tarta do cilja, Prost se je moral zadovoljiti z drugim mestom, to\xc4\x8dke pa so osvojili \xc5\xa1e Thierry Boutsen, Andrea de Cesaris, Jonathan Palmer in Pierluigi Martini z Minardijem.'